open-index/open-wikipedia-markdown huggingface dataset:
ირანისტიკა

[thumb|[ფირდოუსი|ფირდოუსის შაჰნამე]]

**ირანისტიკა** არის ინტერდისციპლინური მეცნიერება, რომელიც შეისწავლის ირანულ და სპარსულ სულიერ და მატერიალურ მემკვიდრეობას უძველესი დროიდან დღემდე (ძველი ირანისტიკა  ახალი ირანისტიკა).  ირანისტიკის კვლევის სფეროში შედის ირანის ისტორიის, ლიტერატურის, ხელოვნების და საერთოდ კულტურის პრობლემატური საკითხების მეცნიერული შესწავლა–დამუშავება. ყოველივე კი ეფუძნება ირანული ენების შესწავლას.

ირანისტიკა მოიცავს დღევანდელი ირანის, ავღანეთის, უზბეკეთისა და ტაჯიკეთის პოლიტიკურ–გეოგრაფიული სივრცეში არსებულ სახელმწიფოებს.

[thumb|left|ორნამენტიკა ოლიაითუს მავზოლეუმში ([სოლთანიე)]]
## ირანისტიკა თანამედროვე ირანში 
XX საუკუნის დასაწყისში თეირანის უნივერსიტეტში ირანისტიკის რამდენიმე კათედრა გაიხსნა, სადაც მეცნიერული კვლევა–ძიება **ძველ ირანისტიკა**ზე იყო კონცენტრირებული, შეისწავლიდნენ როგორც ენათმეცნიერებასა და არქეოლოგიას, ასევე ძველი ირანის კულტურას, სპარსულ ლიტერატურასა და ისტორიას. 

შირაზის უნივერსიტეტში ალირეზა შაპურ შაჰბაზის ხელმძღვანელობით სწავლების ძირითად საგანს არქეოლოგია წარმოადგენდა და აქემენიდთა ხანას იკვლევდნენ.

: დღემდე ყველაზე დიდი სპარსული ენის ენციკლოპედიური ლექსიკონი 15 ტომისაგან შედგება.

## რესურსები ინტერნეტში 
**Societas Iranologica Europea*–ს ბმული
*ირანისტიკული ჟურნალები 
**Iran Chamber Society*–ს ბმული
**Iran Heritage Foundation*–ის ბმული, ლონდონი
**Tavoos* ირანული ხელოვნების ჟურნალი 
*ირანული ხელოვნება და ხელოვანები
**Afghanistan-Online* ავღანეთის კულტურის ბმული 
**ავღანელთა ქვეყანა* - ავღანეთის კულტურა 
*Mage-Verlagslink − წიგნები სპარსული კულტურის შესახებ

## რესურსები ინტერნეტში 
* თბილისის ივანე ჯავახიშვილის სახელობის სახელმწიფო უნივერსიტეტი. **აღმოსავლეთმცოდნეობა** 
* თბილისის ივანე ჯავახიშვილის სახელობის სახელმწიფო უნივერსიტეტი **ირანისტიკის  საბაკალავრო პროგრამა** (მცირე დახასიათება)
* თბილისის ივანე ჯავახიშვილის სახელობის სახელმწიფო უნივერსიტეტი **ირანისტიკის საბაკალავრო პროგრამა**ზე სასწავლო საგნების ჩამონათვალი

## იხილეთ აგრეთვე 
* აღმოსავლეთმცოდნეობა 
* ისლამოლოგია
* არაბისტიკა
* ებრაისტიკა
* ოსმანისტიკა

* არაბული ანბანი
* თბილისის აზიისა და აფრიკის ინსტიტუტი

კატეგორია:ფილოლოგია
კატეგორია:აღმოსავლეთმცოდნეობა
მეცხოველეობა

thumb|300px|ნახირი და ფარა
**მეცხოველეობა** — სოფლის მეურნეობის დარგი, რომლის ამოცანაა სასოფლო-სამეურნეო ცხოველთა მოშენება და მეცხოველეობის პროდუქტების წარმოება. მეცხოველეობა უზრუნველყოფს მოსახლეობას პროდუქტებით (რძე, ხორცი, კვერცხი და სხვა პროდუქტი), მსუბუქ მრეწველობას — ნედლეულით (მატყლი, ტყავი, ჯაგარი, ბეწვეული და სხვა), იძლევა გამწევ ძალას (ცხენი, ხარი, ვირი და სხვა), ორგანულ სასუქს. მეცხოველეობის პროდუქტებისა და მათი ნარჩენებისაგან ამზადებენ ცხოველურ საკვებს (მოხდილი რძე, ძვლისა და ძვალ-ხორცეულის ფქვილი და სხვა) , სხვადასხვა სამკურნალო პრეპარატს (ჰარმონიული პრეპარატები, სამკურნალო შტარი და სხვა). მეცხოველეობის ძირითადი დარგებია: მეძროხეობა, მეცხვარეობა, მეღორეობა, მეფრინველეობა, მეთხეობა, მეცხენეობა, მეკამეჩეობა, მებოცვრეობა, მეფუტკრეობა, მეთევზეობა, მეაბრეშუმეობა, მენადირეობა. 

მეცხოველეობის წარმოშობა იმ პერიოდს უკავშირდება, როდესაც ადამიანმა გარეული ცხოველები მოიშინაურა და სამეურნეო მიზნით გამოიყენა. მეცხოველეობის განვითარება მჭიდროდაა დაკავშირებული მემცენარეობის განვითარებასთან.

საქართველოში მეცხოველეობა სოფლის მეურნეობის ერთ-ერთი მნიშვნელოვანი დარგი იყო და არის. არქეოლოგიური გათხრები და ქართული მატერიალურ-კულტურული ძეგლები ადასტურებს უძველეს პერიოდში მეცხენეობის, მეცხვარეობისა და მეძროხეობის განვითარების მაღალ დონეს. ხალხური სელექციის გზით შეიქმნა ჯიშები: იმერული და თუშური ცხვარი, ხევსურული და მეგრული ძროხა, თუშური და მეგრული ცხენი, მეგრული თხა, კახური ღორი, თიანეთური ინდაური, ქართული რუხი მთის ფუტკარი და სხვა. ამასთან, ჩამოყალიბდა მეცხოველეობის გაძღოლის ყველა ბუნებრივ-საწარმოო ზონის შესაფერისი სისტემები. მეცხოველეობის განვითარებაში მნიშვნელოვანი როლი შეასრულეს ცალკეულმა პირებმა, საზოგადოებებმა. XIX საუკუნეში ჩამოყალიბდა კავკასიის სოფლის მეურნეობის საზოგადოება, რომელიც მეცხოველეობისა და საკვებწარმოების დარგში სამეცნიერო-კვლევით საქმიანობას ეწეოდა, თუმცა მაშინ ამას დიდი გაქანება არ ჰქონია.

1927 წელს შეიქმნა საქართველოს ზოოტექნიკური საცდელი სადგური, რომელიც მეცხოველეობის პირველი სამეცნიერო დაწესებულება იყო ამიერკავკასიაში. სადგურში ილია ჯანდიერის ხელმძღვანელობით დაიწყო ადგილობრივი ჯიშების შესწავლა, მათი შეჯვარება კულტურულ ჯიშებთან და მრავალმხრივი მეცნიერული კვლევა მეცხოველეობისა და საკვებმოპოვების დარგში. 

## ლიტერატურა
დიკ ტრეისი (ფილმი)

**დიკ ტრეისი** () — რეჟისორ უორენ ბიტის ფილმი, რომელშიც უორენ ბიტი, ალ პაჩინო, დასტინ ჰოფმანი და მადონა მონაწილეობენ. ფილმი ეკრანებზე 1990 წლის, 15 ივნისს გამოვიდა.

ფილმი ეფუძნება ამავე სახელწოდების კომიქსების სერიას.

## რესურსები ინტერნეტში 
* 

კატეგორია:1990 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
მეძაღლეობა

**მეძაღლეობა** — მეცხოველეობის დარგი. ძაღლების კულტურული ჯიშების გამოყენება სახალხო მეურნეობის სხვადასხვა დარგში: სპორტში, არმიაში.მეძაღლეობაში განასხვავებენ 3 მიმართულებას: სასამსახუროს (სამწყემსო, შესაბმელი, საგუშაგო, სამძებრო და სხვა), სანადიროს (სარეწი, სპორტული), დეკორატიულს (ოთახის ძაღლები). 

საქართველოში მეძაღლეობა განსაკუთრებით განვითარდა საბჭოთა ხელისუფლების დამყარების შემდეგ, დაფუძნებულია საზოგადოებრივ საწყისებზე - სასამსახური მეძაღლეობა „დოსააფთან“ არსებული კლუბის, ხოლო სანადირო მეძაღლეობა „მონადირეთა კავშირის“ კინოლოგიური სექციის მეშვეობით (ჯიშთა მოვალა-მოშენება, გამოფენებსა და შეჯიბრებაში მონაწილეობა და სხვა). ამის შედეგად საქართველოს ჯიშიანმა ძაღლებმა მიიღეს როგორც საკავშირო, ისე მსოფლიო ჩემპიონის წოდებები (პოინტერი „ლედი“, მფლობელი შ. დოლიძე). 

საქართველოში მეძაღლეობის განვითარებას ხელი შეუწყო პ. ჟორდანიას, ა. სარაჯიშვილის, ვ. შარაშენიძის, ლ. გოლოვნიას, ლ. ციციშვილისა და სხვათა ნაყოფიერმა მუშაობამ.

## ლიტერატურა
**დოლიძე შ.,* მეძებარი ძაღლები და ნადირობა, თბ., 1975;
**იმნაიშვილი ბ.,* მეძებარი ძაღლის ლეკვი, თბ., 1977;
**ჟორდანია პ.,* სანადირო ძაღლი, გამოც. მე-2, თბ., 1984;
*Служебное и охотнич-е собаководство, М., 1964;
ავსტრალიის მორაგბეთა ეროვნული ნაკრები

**ავსტრალიის მორაგბეთა ეროვნული ნაკრები** (Wallabies) — ავსტრალიის ეროვნული რაგბის კავშირის ნაკრები. მათი მეტსახელია ვოლაბები. მონაწილეობს რაგბის ჩემპიონატში ახალი ზელანდიის სამხრეთი აფრიკის რესპუბლიკის და არგენტინის მორაგბეთა ნაკრებებთან ერთად. მსოფლიო რაგბის რეიტინგში 2015 წლის 18 მაისის მონაცემებით მე-6 ადგილზეა. ავსტრალიის ნაკრების პირველი საერთაშორისო თამაში გაიმართა 1899 წლის 24 ივნისს, სადაც მან სძლია ინგლისელ და ირლანდიელ ლომებს. ავსტრალიას ორჯერ აქვს მოგებული რაგბის მსოფლიო ჩემპიონატი: 1991 და 1999 წლებში.

## ჩანაწერები 
### სამი ერის თასი 
ავსტრალიასა და სამხრეთ აფრიკას მოგებული აქვს სამი ერის თასი ორ-ორჯერ, ხოლო ახალ ზელანდიას რვაჯერ.

### მსიფლიო ჩემპიონატი 
#### პოზიციები 
* 1987 მეოთხე
* 1991 პირველი
* 1995 გამოვარდა მეოთხედფინალიდან
* 1999 პირველი
* 2003 მეორე
* 2007 გამოვარდა მეოთხედფინალიდან
* 2011 გამოვარდა ნახევარფინალიდან

## რესურსები ინტერნეტში 
* ავსტრალიის რაგბის კავშირის საიტი
* ავსტრალიის რაგბის კავშირის მოთამაშეების გვერდები 
* ავსტრალიის რაგბის კავშირის სიახლეები Planet Rugby-სგან 

კატეგორია:რაგბის ეროვნული ნაკრებები
კატეგორია:ავსტრალიის სპორტი
მეჭეჭებიანი ღორი

მინი|მარცხნივ|ქალა
**მეჭეჭებიანი ღორი** () — ძუძუმწოვარი ცხოველი ღორისებრთა ოჯახისა. ტახს აქვს დიდი ეშვები, დინგზე მოზრდილი კანოვანი მეჭეჭები, მისი სხეულის სიგრძე 1,5-1,9 მ, სიმაღლე — 65-85 სმ, მასა — 150 კგ აღწევს. გავრცელებულია აფრიკაში (საჰარის სამხრეთით). ცხოვრობს ტყეებში, ბუჩქებსა და  ბარდებში.იკვებება მცენარეულობით და ცხოველებით. გამოიყენება მისი ხორცი და ტყავი.

## ლიტერატურა
კატეგორია:ღორისებრნი
Columbia Pictures

[thumb|333px|Columbia Pictures-ის ლოგო [1993 წლიდან]]
**Columbia Pictures Industries, Inc** — ამერიკული ფილმების და ტელევიზიის საპროდუქციო კომპანია. ის არის Columbia TriStar Motion Picture Group-ის ნაწილი, რომელიც ეკუთვნის Sony Pictures Entertainment-ს.

Columbia Pictures დააარსა ამერიკელმა ბიზნესმენმა, ჰარი კონმა, მისმა ძმამ ჯეკ კონმა და ჯონ ბრანდტიმ, 1919 წელს.

1924 წლიდან, Columbia Pictures გაერთიანდა MGM-სთან.

## სქოლიო 
## რესურსები ინტერნეტში 
* Sony Pictures ოფიციალური საიტი
* SonyPictures.net
* Columbia Pictures Cartoons  Big Cartoon DataBase-დან
* ლოგოს ისტორია

კატეგორია:აშშ-ის კომპანიები
კატეგორია:1919 წელს დაარსებული კომპანიები
ბარი ლევინსონი

**ბარი ლევინსონი** ( დ. 6 აპრილი, 1942) — ოსკარის მფლობელი ამერიკელი სცენარისტი, რეჟისორი, მსახიობი და პროდიუსერი.

## ფილმოგრაფია 
*1982 - სადილი (*Diner*) 
*1984 - ბუნებრივი (*The Natural*) 
*1985 - ახალგაზრდა შერლოკ ჰოლმზი (*Young Sherlock Holmes*) 
*1987 - გამხდარი კაცი (*Tin Men*) 
*1987 - დილა მშვიდობისა, ვიეტნამო (*Good Morning, Vietnam*]) 
*1988 - წვიმის კაცი (Rain Man) 
*1990 - ავალონი (*Avalon*)
*1991 - ბაგსი (*Bugsy*) 
*1992 - სათამაშოები (*Toys*) 
*1994 - Jimmy Hollywood  
*1994 - Disclosure 
*1996 - მძინარენი (*Sleepers*) 
*1997 - ძაღლის კუდის ქიცინი (*Wag the Dog*) 
*1998 - სფერო (*Sphere*) 
*1999 - Liberty Heights 
*2000 - An Everlasting Piece 
*2001 - ბანდიტები (*Bandits*) 
*2004 - Envy 
*2006 - წლის კაცი (*Man of the Year*)
*2010 - შენ ჯეკს არ იცნობ (''You Don't Know Jack'')

## რესურსები ინტერნეტში 
* ოფიციალური საიტი 
* 

კატეგორია:ამერიკელი კინორეჟისორები
კატეგორია:ოსკარის მფლობელი კინორეჟისორები
კატეგორია:დაბადებული 1942
კატეგორია:დაბადებული 6 აპრილი
კატეგორია:მსახიობები ანბანის მიხედვით
კატეგორია:ცოცხალი ადამიანები
მარათონელი

***მარათონელი*** (*ინგლ.* Marathon Man) არის ”ტრილერის” ჟანრის რომანი, რომელიც დაწერა ამერიკელმა მწერალმა, ვილიამ გოლდმენმა. რომანი პირველად გამოიცა 1974 წელს, ხოლო 1976 წელს მოხდა მისი ეკრანიზაცია ჯონ შლეზინგერის რეჟისურით ამავე სახელწოდების ფილმში. ფილმში მონაწილეობენ: დასტინ ჰოფმანი, ლოურენს ოლივიე, როი შაიდერი და სხვები.

კატეგორია:1974 წლის რომანები
კატეგორია:ინგლისური რომანები
Classic Albums: Pink Floyd – The Making of The Dark Side of the Moon

***Classic Albums: Pink Floyd – The Making of The Dark Side of the Moon*** — ფილმი სერიიდან *Classic Albums*, რომელიც ეძღვნება პინკ ფლოიდის ალბომს *The Dark Side of the Moon*. თავდაპირველად გამოიცა DVD-ზე.

ამ ფილმში ჯგუფის დარჩენილი ოთხი წევრი სხვადასხვა სტუდიიდან საუბრობს ალბომზე, აჩვენებს მისი ცალკეული სოლოების შესრულებას (გარდა ნიკ მეისონისა, რომელიც მხოლოდ საუბრობს ამ დისკზე) და ა.შ. ფილმის მსვლელობისას შესაძლებელია ალან პარსონსის, ალბომის ხმის ინჟინერის ნახვა, რომელიც ასევე ახდენს სტერეო-ეფექტებისა და ხმის გადანაწილების დემონსტრირებას. ფილმში ჯგუფის ამ ცნობილ ალბომზე ასევე საუბრობს ყდების დიზაინერი სტორმ თორგერსონი. ფილმში დეტალურად განხილულია ალბომის ყველა სიმღერა, გარდა ინსტრუმენტული კომპოზიციის Any Colour You Like.

2013 წელს ფილმი  Blu-Ray დისკის ფორმატში გამოიცა.

## შიგთავსი
#Introduction
#Set the Controls for the Heart of the Sun
#Echoes
#Breathe
#On the Run
#Time
#The Great Gig in the Sky
#Money
#Us And Them
#Brain Damage
#Eclipse

;დამატებები
#Brain Damage
#Money
#Us and Them
#Waters' World View
#Breathe
#Time
#Waters On Rock ‘n’ Roll
#Chris Thomas
#Gilmour's Guitars - Breathe
#Gilmour's Guitars - The Great Gig in the Sky
#Gilmour's Guitars - Us and Them
#Gerry Has The Last Word (ჯერი ო'დრისკოლის ფრაზა ალბომის ფინალიდან)

## რესურსები ინტერნეტში 
* ინტერვიუ ალბომის შესახებ http://utopia.knoware.nl/users/ptr/pfloyd/interview/dark4.html 
* 

## სქოლიო 
კატეგორია:პინკ ფლოიდის ფილმები
კატეგორია:2003 წლის ფილმები
კატეგორია:2003 წლის ვიდეო ალბომები
მეჭეჭიანასებრნი

**მეჭეჭიანასებრნი** () — თევზების ოჯახი სკორპენასნაირთა რიგისა. აქვთ უქერცლო სხეული. გავრცელებული არიან ტროპიკულ და სუბტროპიკულ ზღვების სანაპირო ზოლში. მეჭეჭიანასებრთა ოჯახიდან ყველაზე მეტად ცნობილია მეჭეჭიანა (Synanceia verrucosa). ზურგის ფარულს აქვს 12 მსხვილი ეკალი, რომელთა ძირში წყვილ-წყვილი შხამიანი ჯირკვალია. მეჭეჭიანასებრთა ეკლის ჩხვლეტა მეტად საშიშია (ზოგჯერ სასიკვდილო). მეჭეჭიანასებრთა ხორცს საკვებად იყენებენ. 

## ლიტერატურა
კატეგორია:მეჭეჭიანასებრნი
მეჭურჭლე

**მეჭურჭლე** — სახელმწიფო ხაზინის, საჭურჭლის მოხელე ძველ საქართველოში. ხელმწიფის კარის გარიგებაში იხსენიებიან „მეჭურჭლენი ქალაქისანი“, „დარბაზს მყოფნი მეჭურჭლენი“, აგრეთვე მწიგნობართუხუცეს-ჭყონდიდლის „ზედამდგომელი მეჭურჭლე“. მეჭურჭლენი მეჭურჭლეთუხუცესის უწყებაში შედიოდნენ.

## ლიტერატურა
კატეგორია:თანამდებობები ძველ საქართველოში
მეხადირი (მრავალმნიშვნელოვანი)

**მეხადირი** შეიძლება აღნიშნავდეს:
*მეხადირი — მდინარე აფხაზეთში
*მეხადირი — სოფელი გაგრის მუნიციპალიტეტში
მეხადირი

**მეხადირი** — მდინარე საქართველოში, აფხაზეთის ავტონომიური რესპუბლიკის გაგრის მუნიციპალიტეტში. სათავე აქვს გაგრის ქედის სამხრეთ-დასავლეთ კალთაზე, ზღვის დონიდან 965 მ, ერთვის შავ ზღვას დაბა განთიადთან. სიგრძე 15 კმ, აუზის ფართობი 23,1 კმ². საზრდოობს წვიმის, თოვლისა და მიწისქვეშა წყლით. წყალდიდობა იცის გაზაფხულზე, ხშირია წყალმოვარდნა. საშუალო წლიური ხარჯი 1,04 მ³/წმ.

## ლიტერატურა
კატეგორია:აფხაზეთის ავტონომიური რესპუბლიკის მდინარეები
კატეგორია:შავ ზღვაში ჩამდინარე მდინარეები
მეხელი

**მეხელი** — ქართველი პროფესიონალი ჰიმნოდებისა და მუსიკოსების სახელწოდება. დადასტურებულია X-XI საუკუნეების წერილობით ძრეგლებში. მეხელების მიერ ახალი წესით დაწერილ (ან თარგმნილ) და მელოდიასთან შეწყობილ საგალობლებს მეხური ეწოდებოდა.

## ლიტერატურა
კატეგორია:ქართული ჰიმნოგრაფია
მეხრე

**მეხრე** — დიდ გუთანში შებმული ხარის გამრეკი, რომელიც ხვნის პროცესში უღლის მარცხენა მხარეს იჯდა, ველისაკენ. აღმოსავლეთ საქართველოს ბარში მეხრუღლიან გუთნეულს ემსახურებოდა დღის 4 (1 წინა, 2 შუა, 1 უკანა ანუ ღორღიტის მეხრე) და ღამის 2 მეხრე, რომლებიც მუშაობის პროცესში ერთმანეთს ენაცვლებოდნენ. ღამის მეხრეს დამატებით გუთნეულის გამწევი ძალის (ხარი, კამეჩი) ღამით ძოვებაც ევალებოდა, რაშიც ერთი ზემდეტი ალო ეძლეოდა.

## ლიტერატურა
* *გუგუშვილი პ.,* გუთნეულის ეკონომიური ორგანიზაცია, „საქართველოს სსრ მეცნიერებათა აკადემიის მოამბე“, 1994, ტ. 5 № 3;
**რობაქიძე ა.,* მოდგამი, როგორც ექსპლოატაციის ერთი ფორმა რევოლუციამდელ საქართველოში, «მიმომხილველი», 1951, ტ. 2;
**ჩიტაია გ.,* თიანეთის ეთნოგრაფიული ექსპედიციის მოკლე ანგარიში, «ენიმკის მოამბე», 1941, ტ. 11;
**ჯალაბაძე გ.,* აღმოსავლეთ საქართველოს სამიწათმოქმედო იარაღების ისტორიიდან, თბ., 1960;

კატეგორია:სოფლის მეურნეობა
მეხრმლე

**მეხრმლე** — ძველ საქართველოში ჯალათი, რომელიც სიკვდილის განაჩენს აღასრულებდა თავის მოკვეთით. ერეკლე II-ის წინააღმდეგ შეთქმულთა საქმის გამრჩევ სასამართლოს განაჩენში ჩაუწერია: „პაატა ბატონიშვილს მეხრმლემ თავი გააგდებინოს“.
## ლიტერატურა
კატეგორია:ძველი ქართული სამართალი
მეხური

**მეხური** — ქართული ჰიმნოგრაფიული ტერმინი, აღნიშნავს ახალი წესით დაწერილ (ან თარგმნილ) და მელოდიასთან შეწყობილ საგალობლებს. მეხურის ხმარება დადასტურებულია X-XI საუკუნეების ქართულ ხელნაწერებში „მეხურნი ძლისპირნი“, „დასდებელნი აღდომისანი მეხურნი“, „გალობანი მეხურნი“ (მიქაელ მოდრეკილის „იადგარი“). „მეხურნი ღმრთისმშობლისანი“ (გიორგი მთაწმიდლის ივნისის თვის „თვენის“ ანდერძი), „ მეხური იადგარი“ (მელქისედეკ კათალიკოსის სიგელი).

მკვლევართა ერთი ჯგუფი (მ. ჯანაშვილი, ნ. მარი, გ. ჟორდანია, ვ. გვახარია) მეხურს ეთნიკურ, ხოლო მეორე ჯგუფი (პ. კარბელაშვილი, კ. კეკელიძე, ჟ. ტიბო, ლ. ჯღამაია, ო. ჩიჯავაძე, ე. მეტრეველი) - მუსიკალურ ტერმინად მიიჩნევდა. ბოლო დროს გამოვლენილმა ახალმა წყაროებმა (გიორგი მთაწმიდელის ივნისის და სექტემბრის თვეთა „თვენის“ ანდერძები) დაადასტურეს, რომ მეხური მუსიკალური ტერმინია და დაკავშირებულია მეორე ტერმინთან მეხელი. ეს ტერმინები ქართული ჰიმნოგრაფიის გარკვეულ ეტაპზე ძველი ტიპის „წყობილი სიტყვით“ დაწერილი საგალობლები შეიცვალა ახალი ტიპის „საგალობელთა მარცვლედით“ ანუ რიტმული პროზით დაწერილი საგალობლებით. 

ბიზანტიურ ჰიმნოგრაფიაში რიტმული პროზის ანუ ბიზანტიური სასულიერო ლექსის გავრცელება დაკავშირებული  იყო იოანე დამასკელის მიერ ჩატარებულ რეფორმასთან და გულისხმობდა გალობაში ძლისპირ-ტროპართა რიტმულ-მელოდიური შესატყვისობის დაცვას და მელოდიის ფიქსაციას ტექსტებზე, რაც X საუკუნის დამდეგიდან განხორციელდა ნევმების (ნიშნების) მეშვეობით. ქართულ ჰიმნოგრაფიაში, რომელიც კვალდაკვალ მისდევდა ბიზანტიურ ჰიმნოგრაფიის განვითარებას, აგრეთვე დაიწყო ახალი საზომით დაწერილი ბერძნული საგალობლების თარგმნა, ძველი თარგმნების გადამუშავება და ამავე საზომებით ორიგინალური საგალობლების წერა. მელოდიათა ფიქსაციისათვის შემუშავდა ორიგინალური ნევმური სისტემა, რომელიც გრაფიკულად განსხვავდება ყველა არსებული სისტემისაგან. ეს სამუშაო თხოულობდა ბიზანტიურ სასულიერო ლექსისა და მუსიკის თეორიის კარგ ცოდნას, გიორგი მთაწმიდელის სიტყვებით, „დასდებლის მეცნიერების“ ცოდნას.

კორნელი კეკელიძის ვარაუდით, მეხური წარმოებული უნდა იყოს ბერძნული — echos-დან, რაც ხმას ნიშნავს.

## ლიტერატურა
**კეკელიძე კ.,* ქართული ლიტერატურის ისტორია, ტ. 1, თბ., 1960;
**მეტრეველი ე.,* „მეხელისა“ და „მეხურის“ გაგებისათვის, კრ.: შოთა რუსთაველი, ისტორიულ-ფილოლოგიური ძიებანი, თბ., 1966, თბ., 1966;
**ჯღამაია ც.,* „მეხურისა“ და „მეხელის“ შესახებ, „საქართველოს სსრ მეცნიერებათა აკადემიის საზოგადოებრივი მეცნიერული განყოფილების მოამბე“, 1962, № 3;
* *მეტრეველი ე.,* ქსე, ტ. 6, გვ. 654-655, თბ., 1983

კატეგორია:ქართული ჰიმნოგრაფია
მეჯვრისხევი

**მეჯვრისხევი** — გორის მუნიციპალიტეტის სოფლების დიდი მეჯვრისხევისა და პატარა მეჯვრისხევის ძველი სახელწოდება. 1930 წლამდე სოფელი შედიოდა გორის მაზრაში და იყო რაიონის ცენტრი.

## იხილეთ აგრეთვე
*ერისთავების საცხოვრებელი სახლი

## ლიტერატურა
კატეგორია:გორის მუნიციპალიტეტის ისტორიული სოფლები
შოთა შათირიშვილი

**შოთა შათირიშვილი**(დ. 25 აგვისტო, 1921, შუა სურები, ჩოხატაურის რაიონი — გ. 11 იანვარი, 1999, თბილისი) — ქართველი ენათმეცნიერი, პედაგოგი, მთარგმნელი.

## ბიოგრაფია
პედაგოგიკის მეცნიერებათა დოქტორი, პროფესორი შოთა შათირიშვილი ცნობილი ქართველი ენათმეცნიერის გიორგი ახვლედიანის მოწაფე იყო. მონაწილეობდა მეორე მსოფლიო ომში  1941 წლიდან. 1946 წელს დემობილიზების შემდეგ სწავლობდა თბილისის სახელმწიფო უნივერსიტეტის  დასავლეთ ევროპის ენებისა და ლიტერატურის ფაკულტეტზე. უნივერსიტეტის დასრულების შემდგომ სწავლა განაგრძო ასპირანტურაში. 1960 წელს გახდა ი. გოგებაშვილის სახელობის პედაგოგიური ინსტიტუტის უცხოური ენების სექტორის გამგე.1974 წელს  სადოქტორო დისერტაციის დაცვის შემდგომ მიენიჭა პროფესორის წოდება. გამოქვეყნებული აქვს 160 სამეცნიერო შრომა, 10 ფუნდამენტური მონოგრაფია, მათ შორის „გერმანული ენის სწავლების მეთოდიკა“, „გერმანული ფონეტიკის სწავლების მეთოდიკა“,   6 კი – საშუალო სკოლის გერმანული ენისა და გრამატიკის  მოქმედი სახელმძღანელოები. 
## რესურსები ინტერნეტში
კატეგორია:ქართველი მთარგმნელები
კატეგორია:ქართველი პედაგოგები
კატეგორია:ქართველი ენათმეცნიერები
კატეგორია:დაბადებული 25 აგვისტო
კატეგორია:დაბადებული 1921
კატეგორია:გარდაცვლილი 11 იანვარი
კატეგორია:გარდაცვლილი 1999
კატეგორია:ჩოხატაურის მუნიციპალიტეტში დაბადებულები
Domino (ჯენესისის სიმღერა)

**Domino**  — ინგლისური პროგრესული როკ-ჯგუფ ჯენესისის სიმღერა 1986 წლის ალბომიდან *Invisible Touch*. ეს არის რიგით მეექვსე სიმღერა ამ ალბომიდან. სიმღერა მთლიანად ჯგუფის მიერ არის დაწერილი, ლირიკა კი ეკუთვნის ტონი ბენქსს. სიმღერა დაყოფილია ორ ნაწილად - In The Glow Of The Night და The Last Domino. სიმღერის ორივე ნაწილი სრულდებოდა ჯგუფის კონცერტებზე, 1986 წლიდან  და შეტანილი იქნა ტურის Turn It On Again პროგრამაშიც.

## რესურსები ინტერნეტში
* ჯგუფის ოფიციალური საიტი 

## სქოლიო 
კატეგორია:ჯენესისის სიმღერები
კატეგორია:1986 წლის სიმღერები
Anything She Does

**Anything She Does** — ინგლისური პროგრესული როკ-ჯგუფ ჯენესისის სიმღერა და სუინგლი 1986 წლის ალბომიდან *Invisible Touch*. ეს არის გრამფირფიტისა და კასეტის მეორე მხარის პირველი კომპოზიცია. ტექსტის ავტორია ტონი ბენქსი.

სიმღერის ტექსტი ახლოს არის სხვა სიმღერის, Turn It On Again ტექსტთან. მასში სატირული ტონით მიმოიხილება ფოტომოდელების თემა.

Anything She Does იყო ერთადერთი სიმღერა ალბომიდან *Invisible Touch*, რომელიც არ შესრულებულა 1986 წლის საკონცერტო ტურნეზე.

## მუსიკალური ვიდეო 
მიუხედავად იმისა, რომ სიმღერა არ გამოცემულა სინგლის სახით, გამოვიდა მისი მუსიკალური ვიდეო. მასში მონაწილეობს კომიკოსი ბენი ჰილი. იგი განასახიერებს ჯგუფის დაცვის თანამშრომელს, რომელიც თაყვანისმცემლებს არ აძლევს კულისებში მოხვედრის საშუალებას. ვიდეოს რეჟისორია ჯიმ იუკიჩი.

## რესურსები ინტერნეტში 
* 

## სქოლიო 
კატეგორია:ჯენესისის სიმღერები
კატეგორია:1986 წლის სიმღერები
მეჯინიბე

**მეჯინიბე** — მეჯინიბეთუხუცესის ხელქვეითი მოხელე ძველ საქართველოში. მეჯინიბეებს საჯინიბოში მუშაობა და ცხენების მოვლა ევალებოდათ. ვახტანგ VI-ის დასტურლამალის მიხედვით (სამეფო დასტურლამალი, 182), ცხენები ხარისხებად დაყოფილი მიებარებოდა მეჯინიბეებს (მაგ., გამორჩეული, „უკეთესი ცხენი ორს მეჯინიბეს სამი... დააჩემონ“); თუ ცხენი „ავად დაყურები“ იქნებოდა, მეჯინიბე „ჯარომით და ცემით“ დაისჯებოდა.
## ლიტერატურა
**ჯავახიშვილი ივ.,* ქართული სამართლის ისტორია, წგნ. 2, ნაკვ. 1, ტფ., 1928, გვ. 151, 154;

კატეგორია: ძველი ქართული სამართალი
პერსონაჟი (ფილმი)

„**პერსონაჟი**“ () — 2006 წლის ამერიკული ფილმი, რომელშიც მონაწილეობენ დასტინ ჰოფმანი, კუინ ლატიფა, უილ ფერელი, მეგი ჯილენჰოლი, ემა ტომპსონი და სხვები. ფილმი გადაღებულია ზახ ჰელმის რეჟისურით, კინოსტუდია Columbia Pictures-ის მიერ.

## სიუჟეტი
კარენ ეიფელი ამთავრებს თავის ბოლო რომანის მარტოსულ ადამიანზე  ჰაროლდ კრიკზე წერას. მას აზრადაც არ აქვს, რომ მის პერსონაჟი რეალურია! ნამდვილი გაროლდ კრიკი კვდება მოწყენილობისგან, სანამ ერთ მშვენიერ დღეს არ გაიგებს კარენის ხმას, რომელიც მას უყვება, რა და როგორ უნდა გააკეთოს. კრიკის ცხოვრება იცვლება, ის კოლეგებს უახლოვდება და ქალებთან ურთიერთობასაც კი იწყებს. მაგრამ, როდესაც  ჰაროლდი გაიგებს რითი აპირებს კარენი რომანის დასრულებას, ცოტა არ იყოს ნერვიულობას იწყებს.

## რესურსები ინტერნეტში 
* 

## სქოლიო
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:2006 წლის ფილმები
მთვარის შუქი (ფილმი)

***მთვარის შუქი*** (ინგლ. Moonlight Mile) — 2002 წლის, ბრედ სილბერინგის რეჟისურით გადაღებული ფილმში მონაწილეობენ: ჯეიკ ჯილენჰოლი, დასტინ ჰოფმანი, სუზან სარანდონი, ელენ პომპეო, ჰოლი ჰანტერი და სხვები.

## ფილმის შესახებ
ქორწილამდე სულ რამდენიმე დღეა დარჩენილი, როდესაც ჯოი საცოლის საზარელი მკვლელობის ამბავს იგებს. ის სასოწრკვეთილია და სტანჯავს იმის ფიქრი, თუ ვინ გადაუხადა ასე მწარედ სამაგიერო. ბიჭი დროებით საცხოვრებლად დაღუპული საცოლის სახლში გადადის და გამოძიებას იწყებს. მგონი მიაგნო კვალს... თუმცა დანამდვილებით ვერაფერს ამტკიცებს... სასამართლოზე საზარელ მკვლელობასა და საიდუმლოს საბოლოოდ აეხდება ფარდა...

## რესურსები ინტერნეტში
*

კატეგორია:2002 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
რაგბის ჩემპიონატი

**რაგბის ჩემპიონატი** (2011 წლამდე ***სამი ერის თასი***) — ყოველწლიური გათამაშება, რომელსაც მართავს რაგბის კავშირი. ჩემპიონატში მონაწილეობას იღებენ სამხრეთ აფრიკის, ავსტრალიის, ახალი ზელანდიისა და არგენტინის ეროვნული ნაკრებები. ტრადიციულად სამი ერის თასზე გუნდები თამაშობდნენ ორ-ორ თამაშს, ხოლო 2006 წლის ჩემპიონატზე, გუნდებმა ერთმანეთის წინააღმდეგ ითამაშეს სამი თამაში. 

2012 წელს, ჩემპიონატის  ფორმატი შეიცვალა და დაემატა არგენტინის ეროვნული ნაკრებიც და ის ოთხ ერად ანუ რაგბის ჩემპიონატად გადაკეთდა.

პირველი ტურნირი ჩატარდა 1996 წელს და მოიგო ახალმა ზელანდიამ. სამი ერის თასი ახალ ზელანდიას მოგებული აქვს 8-ჯერ, ავსტრალიასა და სამხრეთ აფრიკას 2-2 ჯერ.

ავსტრალია და ახალი ზელანდია სამი ერის თასის გარდა ყოველწლიურად ერთმანეთს ხვდებიან ბლედისლოუს თასის გათამაშებაში.

## შედეგები 
### სამი ერის თასის გამარჯვებულები 
### რაგბის ჩემპიონატის გამარჯვებულები 
## ყველა დროის ცხრილები 
## იხილეთ აგრეთვე 
*სპრინგბოკები
*კენგურუები
*All Black
*იაგუარები
*ექვსი ერის ჩემპიონატი

## რესურსები ინტერნეტში 
* სამი ერის თასის სიახლეები 
* The Rugby Forum - სამი ერის თასის დისკუსია
* სამი ერის თასის სიახლეები rugby.com.au-სგან 
* FOX Sports Australia Rugby Union - სამი ერის თასის სექცია
* სამი ერის თასის სიახლეები Planet Rugby-სგან 
* უყურეთ სამი ერის თასს ონლაინში MediaZone.com/Rugby-ზე 

## სქოლიო 
კატეგორია:რაგბი
სტალაგმიტი

მინი|სტალაქტიტები და სტალაგმიტები გამოქვაბულში
**სტალაგმიტი** ( — წვეთი) — მინერალური წვეთებისგან (ძირითადად კირისგან) შექმნილი კონუსებრი წამონაზარდი, რომელიც აღმართულია გამოქვაბულის ძირიდან ვერტიკალურად.

დღესდღეობით ყველაზე დიდი სტალაგმიტი აღმოჩენილია გამოქვაბულ ლას-ვილასში, კუბა. მისი სიმაღლე 63 მეტრია. სიდიდით მეორე სტალაგმიტი 35,6 მეტრია და ის მდებარეობს სლოვაკეთის გამოქვაბულ ბუზგოში. 

## იხილეთ აგრეთვე 
* სტალაქტიტი

## რესურსები ინტერნეტში
კატეგორია:სპელეოლოგია
სტალაქტიტი

300პქ|მინი|მარჯვნივ|სტალაქტიტები და სტალაგმიტები გამოქვაბულში
**სტალაქტიტი** ( – *წვეთა, წვეთ-წვეთად დენა*) — გამოქვაბულის თაღიდან კონუსებურ სვეტად ჩამოგრძელებული შვერილი, რომელიც გაჩენილია ჩამოჟონილი კირიანი წყლის წვეთებისაგან. 

## იხილეთ აგრეთვე 
* სტალაგმიტი

## ლიტერატურა
კატეგორია:სპელეოლოგია
მეჯინიბეთუხუცესი

**მეჯინიბეთუხუცესი** — საჯინიბოს გამგე, მეჯინიბეთა უფროსი ძველ საქართველოში. გაერთიანებულ ხანაში მეჯინიბეთუხუცესი ამილახორის ხელქვეითი მოხელე იყო, გვიანდელ ფეოდალურ პერიოდში კი იგი მეფეს ემორჩილებოდა. ვახტანგ VI-ის დასტურლამალის მიხედვით (სამეფო დასტურლამალი, § 82, სადედოფლო დასტურლამალი, § 15), ქართლის სამეფოში ერთდროულად რამდენიმე მეჯინიბეთუხუცესის არსებობა დასტურდება.

## ლიტერატურა 
კატეგორია: თანამდებობები ძველ საქართველოში
მეჭურჭლეთუხუცესი

**მეჭურჭლეთუხუცესი** — გაერთიანებული ფეოდალური საქართველოს ერთ-ერთი ვეზირი — სახელმწიფო ხაზინის მთავარი გამგე, მეჭურჭლეთა უფროსი. 

ტერმინი „მეჭურჭლეთუხუცესი“ ქართულ საისტორიო წყაროებში XII საუკუნიდან გვხვდება, მაგრამ უეჭველია, რომ მეჭურჭლეთუხუცესობა გაცილებით ადრეც არსებობდა („ხელმწიფის კარის გარიგებაში“ მეჭურჭლეთუხუცესი „ძველ ვეზირად“ იხსენიება). მეჭურჭლეთუხუცესი განაგებდა საჭურჭლეს, რომელშიც ფული და სანიადაგოდ სახმარი და სახარჯი ქონება ინახებოდა. მას ჰყავდა თავისი ნაცვალი ანუ მოადგილე. მეჭურჭლეთუხუცესს ემორჩილებოდნენ საჭურჭლის მუქიბი და მუშრიბი. როგორც ფინანსთა მინისტრს, მეჭურჭლეთუხუცესს საჭურჭლისა და მისი მოხელეების გარდა ექვემდებარებოდნენ აგრეთვე „ძველი ქალაქნი, ვაჭარნი, სავაჭრო“ და „ქალაქის ამირანი“.

მეჭურჭლეთუხუცესი დიდი და საპატიო („საბატიო“) ვეზირი იყო და სახელმწიფო საქმეების გადაწყვეტაში აქტიურად მონაწილეობდა. იგი მსახურთუხუცესთან ერთად ვეზირთა მეორე ჯგუფში შედიოდა. მეჭურჭლეთუხუცესს თავისი სამოხელეო ბეჭედი ეძლეოდა. ზოგჯერ შეიძლებოდა, რომ მას ერისთავთერისთავის, სპასალარის ან სხვა თანამდებობაც სჭეროდა.

## მეჭურჭლეთუხუცესები
* **ყუთლუ-არსლანი** — გიორგი III-ისა და თამარ მეფის დროს
* **კახაბერ ვარდანისძე** — თამარ მეფის დროს
* **აბულასანი** — თამარ მეფის დროს
* **ყვარყვარე (ივანე) ჯაყელი** — თამარ მეფის დროს

## ლიტერატურა
**მესხია შ.,* საშინაო პოლიტიკური ვითარება და სამოხელეო წყობა XII საუკუნის საქართველოში, თბ., 1979;
**ჯავახიშვილი ივ.,* ქართული სამართლის ისტორია, წგნ. 2, ნაკვ. 1, ტფ., 1928, გვ. 167-179;
**სურგულაძე ი.,* ქსე, ტ. 6, გვ. 651-652, თბ., 1983

კატეგორია:თანამდებობები ძველ საქართველოში
გამოქვაბული

**გამოქვაბული**, **ქვაბი** — კლდეში გამოღრმავებული ადგილი, მღვიმის საპირისპიროდ ქართულ სპელეოლოგიურ და არქეოლოგიურ ლიტერატურაში ადამიანის მიერ გამოკვეთილ ხელოვნურ ღრმულს აღნიშნავს. გამოიყენებოდა საცხოვრებლად, სახიზრად, სალოცავად, პირუტყვის სადგომად, დოვლათის შესანახად და სხვა. განსაკუთრებით ფართოდ იყენებდნენ ძველი წელთაღრიცხვის I ათასწლეულის I ნახევრიდან (რკინის იარაღის ათვისების შემდეგ). 

## გამოქვაბულები საქართველოში
საქართველოში ცნობილია გამოქვაბულთა კომპლექსები უფლისციხე, ვარძია, შიომღვიმე და სხვა.

ისტორიული ძეგლებიდან ჩანს, რომ საქართველოში იყო გავრცელებული სხვადასხვა მასალისაგან აშენებული ნაგებობანი; არსებობდა კლდეებში გამოკვეთილი სახლები და მთელი ქალაქებიც-კი. გამოქვაბული საცხოვრისის შემდეგ ფეხი მოიკიდა ჯერ უქვითკირო ხოლო შემდეგ ქვითკირით ნაშენმა საცხოვრისებმა.

ლეონტი მროველის თქმით სპარსთა გმირის ქაიხოსროსაგან ოტებულნი და საქართველოში შემოხიზნული „თურქნი“, რომ 

კლდეში კაფვა და მუშაობა, ლეონტი მროველის სიტყვით, შემდეგშიც ყოფილა საქართველოში. როდესაც ალექსანდრე მაკედონელისაგან გარემოცულ სარკინე ქალაქის მცხოვრებთ გაუჭირდათ, 

კლდეში გამოკვეთილ ნაგებობათა ხნიერების გასათვალისწინებლად საქართველოში საგულისხმოა, რომ ქართლის მოქცევის მატიანის ავტორს „ციხჱ დიდი სარკინისაჲ უფლის ციხჱ“ საქართველოს უძველეს ციხეთა შორის აქვს დასახელებული.

## ლიტერატურა
* ივ. ჯავახიშვილი, „მასალები ქართველი ერის მატერიალური კულტურის ისტორიისათვის — მშენებლობის ხელოვნება ძველ საქართველოში“, თბ., 1946.

კატეგორია:არქიტექტურა
მეჯუდა

**მეჯუდა** — მდინარე საქართველოში, გორის მუნიციპალიტეტში, სათავე აქვს ხარულის ქედის დასავლეთ კალთაზე, ზღვის დონიდან 1940 მ. ერთვის ლიახვს მარცხნიდან ქ. გორთან. სიგრძე 46 კმ, აუზის ფართობი 651 კმ². საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, დანარჩენ დროს — არამდგრალი წყალმცირობა. საშუალო წლიური ხარჯი 6,5 მ³/წმ. ქვემო დინებაში იყენებენ სარწყავად, რწყავს 1400 ჰა მიწას.

## ლიტერატურა
კატეგორია:შიდა ქართლის მხარის მდინარეები
კატეგორია:დიდი ლიახვის შენაკადები
მზახრი

**მზახრი** — უძველესი ქართული სამუსიკო ტერმინი, აღნიშნავს სამხმიანი სიმღერის პირველ ხმასა და სიმებიანი საკრავის პირველ სიმს. იოანე პეტრიწის ცნობით, ქართული მუსიკის საფუძველია 3 ხმა: მზახრი, ჟირი, და ბამი.

## ლიტერატურა
კატეგორია:ძველი ქართული მუსიკალური ტერმინები
მზე (გაზეთი)

**„მზე“** — ქართული ყოველკვირეული გაზეთი, გამოდიოდა 1908 წლის 5 ოქტომბრიდან თბილისში. გამოვიდა 3 ნომერი. გაზეთი აშუქებდა სიტყვაკაზმული მწერლობის, მხატვრობის, მუსიკისა და  თეატრის აქტუალურ საკითხებს. დაბეჭდილია ილია ჭავჭავაძის, აკაკი წერეთლის, შიო არაგვისპირელის, სოფრომ მგალობლიშვილის, ვაჟა-ფშაველას, სანდრო შანშიაშვილის, დუტუ მეგრელისა და კონსტანტინე მაყაშვილის ნაწარმოებები;  კიტა აბაშიძის, ივანე გომართელის, ზაქარია ფალიაშვილის სტატიები; ფელეტონები, ლიტერატურული სიახლენი და სხვა. რედაქტორ-გამომცემელი ნ. ასათიანი. „მზე“ დაიხურა ადგილობრივი ხელისუფლების განკარგულებით. შემდეგ მის ნაცვლად იმავე პროგრამით გამოვიდა ჟურნალი „ფასკუნჯი“.

## ლიტერატურა
კატეგორია:საქართველოს გაზეთები
კატეგორია:ქართულენოვანი გაზეთები
მზესუმზირა

**მზესუმზირა** () — მცენარის გვარი რთულყვავილოვანთა ოჯახისა. აერთიანებს 78-მდე სახეობას. უმრავლესობა მრავალწლოვანია. ერთწლოვანებიდან კულტურაშია ზეთის მზესუმზირა (), მრავალწლოვანებიდან — მიწავაშლა (). გვხვდება სარეველად და დეკორატიული ფორმების სახითაც.

მზესუმზირას სამშობლოა ჩრდილოეთი ამერიკა, გავრცელებულია ყველგან. ზეთის მზესუმზირას ღერო სწორმდგომია და 5 მ-მდე იზრდება, დაფარულია უხეში ბეწვებით. აქვს წაწვეტებულბოლოიანი ოვალურ-გულისებრი დიდი ფოთლები. ყვავილედი კალათაა (დიამეტრი 15-20 სმ).

მზესუმზირა ჯვარედინმტვერიაა. ნაყოფი წაგრძელებული სოლისებრი თესლურაა. შედგება ნაყოფსაფარისა და გულისაგან, რომელიც შეიცავს 29-57 % ზეთს. თესლურას ფერი, ფორმა და ზომა ჯიშების მიხედვით სხვადასხვაგვარია. მორფოლოგიური ნიშნების მიხედვით განარჩევენ ზეთის, საკნატუნებელ და შუალედურ მზესუმზირას. მზესუმზირა ტენის, სითბოსა და სინათლის მოყვარულია, გვალვასაც უძლებს და ხანმოკლე სუსხსაც იტანს. კარგად ხარობს ტენიან, ჰაერ- და წყალგამტარ შავმიწაზე.

საქართველოში უმეტესად მოჰყავთ კახეთის რაიონებში (სიღნაღი, დედოფლისწყარო, გურჯაანი). მოსავალს იღებენ კალათების ძირითადი მასის (80-90%) მურა-ყვითლად ან მურად შეფერვისას. ზეთს იყენებენ კულინარიაში, მზესუმზირას ნაცრისაგან მიღებულ პოტასიუმს ხმარობენ ქიმიურ მრეწველობაში, ჩენჩოსაგან დამზადებულ ფურფუროლს - პლასტმასის, ხელოვნური ბოჭკოსა და არამტვრევადი მინის დასამზადებლად. ჩენჩოზე 10%-იანი სინთეზური წებოს დამატებით და დაწნეხით იღებენ მოზაიკურ, ძვირფას საავეჯო ფილებს და სხვა ნივთებს. კოპტონი, ჩენჩო, ბზე და სილოსი ცხოველთა საკვებია.

## ლიტერატურა 
* *ჯაფარიძე ა.,* მემცენარეობა, თბ., 1976;
* *ჯაფარიძე ა.,* ტექნიკური კულტურები, თბ., 1971;

კატეგორია:რთულყვავილოვანნი
Delicate Sound of Thunder (ფილმი)

***Delicate Sound of Thunder*** — ინგლისური პროგრესული როკ-ჯგუფ პინკ ფლოიდის საკონცერტო ვიდეო, რომელიც ასახავს ნიუ-იორკის Nassau Coliseum-ში 1988 წელს გამართულ კონცერტებს. ვიდეოფილმში ასევე გამოყენებულია პარიზში, ვერსალის სასახლესთან ჩატარებული კონცერტის კადრები.

ეს ფილმი ითვლება ჯგუფის ერთ-ერთ ყველაზე პოპულარულ ვიდეოჩანაწერად, მაგრამ მას ხშირად აკრიტიკებენ ზედმეტად ბნელი ფერებისა და ზედმეტ იდუმალური ატმოსფეროს შექმნის მიზნით შემუშავებული ორიგინალური მონტაჟის (შენელებული კადრების) გამო.

ფილმში შეტანილი რამდენიმე სიმღერა არ ჟღერს ალბომში *Delicate Sound of Thunder*. ფილმის დასასრულს აღნიშნულია, რომ ღორის ორიგინალური დიზაინის ავტორია როჯერ უოტერსი.

## სიმღერების სია
#Shine On You Crazy Diamond (უოტერსი/რაიტი/გილმორი)
#Signs of Life (გილმორი/ეზრინი)
#Learning to Fly (გილმორი/მური/ეზრინი/კერინი)
#Sorrow (გილმორი)
#The Dogs of War (გილმორი/მური)
#On the Turning Away (გილმორი/მური)
#One of These Days (გილმორი/მეისონი/უოტერსი/რაიტი)
#Time (მეისონი/უოტერსი/რაიტი/გილმორი)
#On the Run (გილმორი/უოტერსი)
#The Great Gig in the Sky (რაიტი)
#Wish You Were Here (უოტერსი/გილმორი)
#Us and Them (უოტერსი/რაიტი)
#Money (უოტერსი) მხოლოდ NTSC ვერსიებში
#Comfortably Numb (გილმორი/უოტერსი)
#One Slip (გილმორი/მანზანერა)
#Run Like Hell (გილმორი/უოტერსი)
#Shine On You Crazy Diamond (ტიტრები და ავტორობა) (უოტერსი/რაიტი/გილმორი)

## გამოცემები 
ფილმი გამოსულია ვიდეოკასეტებზე, PAL და NTSC ფორმატებში. იგი აგრეთვე გამოცემულია Video CD (VCD) ფორმატში. ფილმის დასასრულს შესაძლებელია ჯგუფის იმ დროისთვის არსებული დისკოგრაფიის მიმოხილვა. ჩანაწერი არ არის ოფიციალურად გამოცემული DVD დისკზე.

## პერსონალი
;პინკ ფლოიდი
* დევიდ გილმორი – გიტარები, ვოკალი
* რიჩარდ რაიტი – კლავიშებიანი საკრავები, ვოკალი
* ნიკ მეისონი – დასარტყმელი საკრავები, პერკუსია
;დამატებითი პერსონალი
* ჯონ კერინი – კლავიშები, ვოკალი
* გაი პრეტი – ბასი, ვოკალი
* გერი უოლისი – პერკუსია
* ტიმ რენუიკი – გიტარა, ვოკალი
* სკოტ პეიჯი – საქსოფონი
* მარგარეტ ტეილორი – დამატებითი ვოკალი
* რეიჩელ ფიური – დამატებითი ვოკალი
* დურგა მაკბრუმი – დამატებითი ვოკალი

## რესურსები ინტერნეტში 
* ფილმის მიმოხილვა რობერტ კრისტგოუს მიერ
* 

კატეგორია:პინკ ფლოიდის ფილმები
კატეგორია:1989 წლის ფილმები
კატეგორია:1989 წლის ვიდეო ალბომები
კატეგორია:საკონცერტო ვიდეო ალბომები
კატეგორია:1989 წლის საკონცერტო ალბომები
მზესუმზირის ზეთი

thumb|მზესუმზირის ზეთი
**მზესუმზირის ზეთი**, მცენარეული ზეთი, მიღებული მზესუმზირას თესლისაგან. აქვს სასიამოვნო სუნი და გემო. სიმკვრივე 920-927 კგ/მ3 (10&nbsp;°C). მზესუმზირის ზეთში შემავალ ცხიმოვან მჟავათა საშუალო მოლეკულური მასაა 275-286. ფოსფატიდების, ტოკოფეროლებისა და ცვილის შემცველობა მზესუმზირის ზეთში დამოკიდებულია მისი გამოყოფისა და დამუშავების ხარისხზე. მზესუმზირის ზეთი ერთ-ერთი მნიშვნელოვანი მცენარეული ზეთია, რომელსაც ფართო გამოყენება აქვს სახალხო მეურნეობაში: კვების, ლაქსაღებავების მრეწველობაში, საპნის წარმოებაში და სხვაგან.

## ლიტერატურა 
კატეგორია:საკვები ზეთები
მზეყვავილა

**მზეყვავილა** (ლათ. Helianthemum) — მცენარეთა გვარი საკმელასებრთა ოჯახისა. ერთი ან მრავალწლოვანი ბალახები, უფრო ხშირად ბუჩქბალახებია. საქართველოში ამ გვარის 9 სახეობა იზრდება. მათგან ერთი სახეობა (Helianthemum georgicum) საქართველოს ენდემია (გვხვდება მხოლოდ ქართლსა და მესხეთში), ერთი (Helianthemum buschii) — კავკასიისა (იზრდება დასავლეთ და ცენტრალურ იმიერკავკასიაში). დანარჩენი 7 ფართოდ არის გავრცელებული ხმელთაშუაზღვისპირეთის ქვეყნებში, სამხრეთ ევროპაში, მცირე აზიასა და ირანში. მზეყვავილა იზრდება მშრალ და ქვიან ფერდობებზე, კლდეებზე, აგრეთვე ბუჩქნარებს შორის მთის ქვედა სარტყლიდან ზედა სარტყლამდე.  

დეკორატიული და თაფლოვანი მცენარეებია. დიდი რაოდენობით შეიცავენ მთრიმლავ ნივთიერებებს.

## ლიტერატურა
კატეგორია:საკმელასებრნი
ალა პუგაჩოვა

**ალა პუგაჩოვა** ( დ. 15 აპრილი 1949, მოსკოვი) — საბჭოთა და რუსი ესტრადის მომღერალი, კომპოზიტორი-სიმღერების მთხზველი, ესტრადის რეჟისორი, პროდიუსერი, კინომსახიობი და ტელეწამყვანი. სსრკ სახალხო არტისტი (1991). რუსეთის ფედერაციის სახელმწიფო პრემიის ლაურეატი (1995).

კარიერა 1965 წლიდან დაიწყო. მის რეპერტუარში შედის 500-ზე მეტი სიმღერა რუსულ, ინგლისურ, გერმანულ, ფრანგულ, ებრაულ, ფინურ, უკრაინულ ენებზე, ხოლო დისკოგრაფია ითვლის 100-ზე მეტ სოლო გრამფირფიტას (17 ალბომი, 34 სინგლი და 25 „კომპილაცია“ და კრებული). რუსეთისა და ყოფილი სსრკ-ის ქვეყნების გარდა პუგაჩოვას ალბომები გამოიცემოდა იაპონიაში, კორეაში, შვედეთში, ფინეთში, გერმანიაში, პოლონეთში, ჩეხოსლოვაკიაში, ბულგარეთში. დისკების საერთო ტირაჟმა გადააჭარბა 250 მილიონ ეგზემპლარს. ალა პუგაჩოვამ წარადგინა რუსეთი ევროვიზიის სიმღერის კონკურსზე 1997 წელს.

პუგაჩოვა 5 წლიდან მუსიკით იყო გატაცებული. საშუალო სკოლის დამთავრების შემდეგ მან მოსკოვის იპოლიტე ივანოვის სახელობის მუსიკალურ სახელმწიფო სასწავლებელში, სადირიჟორო-გუნდის განყოფილების განხრით განაგრძო სწავლა. პროფესიული სოლოკარიერის დაწყებამდე ბევრ მუსიკალურ კოლექტივთან ერთად მუშაობდა. პირველი სიმღერა „Робот“ დილის გადაცემისთვის შეიქმნა და მას დიდი წარმატება მოუტანა. სასწავლებლის დამთავრების შემდეგ რადიოსადგურის „ახალგაზრდობის“ ჯგუფთან ერთად, მომღერალმა დასავლეთ ციმბირში პირველი გასტროლები გამართა.

საერთაშორისო აღიარება 1975 წელს, ბულგარეთის საერთაშორისო კონკურსმა „ოქროს ორფეოსმა“ მოუტანა, სადაც მის მიერ შესრულებული სიმღერა „არლეკინო“ ერთხმად აღიარეს საუკეთესოდ და ალა პუგაჩოვას ფესტივალის გრან-პრი გადაეცა.

1979 წელს გამოვიდა ფილმი „ქალი, რომელიც მღერის“, რომელშიც მთავარ როლს ალა პუგაჩოვა ასრულებდა. საბჭოთა კინოგაქირავებაში ფილმმა 1979 წელს პირველი ადგილი დაიკავა, ხოლო ალა პუგაჩოვას ჟურნალ „საბჭოთა ეკრანის“ გამოკითხვის შედეგების მიხედვით, მიენიჭა „წლის საუკეთესო მსახიობი ქალის“ წოდება. ფილმში გამოყენებულია სიმღერები, რომლებისთვისაც მუსიკა ალექსანდრე ზაცეპინის გარდა, თავად ალა პუგაჩოვამაც დაწერა, „ბორის გორბონოსის“ ფსევდონიმით.

დღეისათვის ჩამოშორდა აქტიურ შემოქმედებით საქმიანობას. ჰყავს სამი შვილი და სამი შვილიშვილი. მისი ერთ-ერთი შვილი კრისტინა ორბაკაიტე აგრეთვე მომღერალია. პუგაჩოვა ამჟამად ქორწინებაში იმყოფება მაქსიმ გალკინთან.

## დისკოგრაფია
;სტუდიური ალბომები
*1977 – *Зеркало души*
*1979 – *Арлекино и другие*
*1979 – *Поднимись над суетой!*
*1980 – *То ли ещё будет…*
*1982 – *Как тревожен этот путь*
*1985 – *Ах, как хочется жить*
*1985 – *Watch Out*
*1986 – *…Счастья в личной жизни!*
*1987 – *Пришла и говорю*
*1990 – *Алла*
*1991 – *Рождественские встречи I*
*1992 – *Рождественские встречи II*
*1995 – *Не делайте мне больно, господа*
*1998 – *Да!*
*2001 – *Речной трамвайчик*
*2003 – *Живи спокойно, страна!*
*2008 – *Приглашение на закат*
*2024 – *P.S.*

## რესურსები ინტერნეტში 
*  

კატეგორია:XX საუკუნის რუსი მომღერლები
კატეგორია:დაბადებული 1949
კატეგორია:ევროვიზიის კონკურსანტები
კატეგორია:XX საუკუნის რუსი ქალი მსახიობები
კატეგორია:დაბადებული 15 აპრილი
კატეგორია:XXI საუკუნის რუსი ქალი მსახიობები
კატეგორია:ცოცხალი ადამიანები
კატეგორია:მოსკოვში დაბადებულები
მზი

**მზი** — ტბა საქართველოში, გუდაუთის მუნიციპალიტეტში. მდებარეობს აწითაქუს ქედის ჩრდილოეთ კალთაზე, ზღვის დონიდან 2053 მ სიმაღლეზე. სარკის ფართობი 0,044 კმ², აუზის ფართობი 0,8 კმ², მაქსიმალური სიღრმე 11,5 მ. წყლის მოცულობა 225 100 მ³. ქვაბული წარმოადგენს მყინვარულ ცირკს.

## სქოლიო
კატეგორია:აფხაზეთის ავტონომიური რესპუბლიკის ტბები
მზიარები

მინი|200პქ|*Actinophrys sol*
**მზიარები** () — უმარტივესთა ქვეკლასი სარკოდინების კლასისა. მათი სხეული ჩვეულებრივ სფერულია, რომელსაც ყველა მხარეს დაჰყვება სხივები — აქსოპოდიუმები. ზოგი მზიარა კაჟმიწის გარეგანი ჩონჩხით არის დაფარული. უმრავლესობა მტკნარი წყლის ან ზღვის პლანქტონური ორგანიზმია. იკვებებიან წყალმცენარეებით, უმარტივესებითა და სხვა მცენარეებით.

## ლიტერატურა
კატეგორია:უმარტივესები
მზეჭაბუკ ათაბაგი

**მზეჭაბუკ ჯაყელი** (გ. 1516) — სამცხე-საათაბაგოს ათაბაგი 1500-1515 წლებში, ყვარყვარე II-ის ძე. ტახტი მიიტაცა უფროსი ძმის ქაიხოსრო I-ის გარდაცვალების შემდეგ. თავდაპირველად იცავდა საქართველოს მეფე-მთავრებს შორის 1490-1492 წლებში დადებულ ზავს, შემდეგ კი საკუთარი  სამფლობელოს გაძლიერების მიზნით ოსმალეთს მორჩილება გამოუცხადა და მისი დახმარებით ჭანეთი და აჭარა სამცხე-საათაბაგოს შეუერთა. მზეჭაბუკი ცდილობდა სამცხე-საათაბაგოს ეკლესია ჩამოეშორებინა საქართველოსაგან. მან ერთხანს მიაღწია კიდეც ამას, მაგრამ ბოლოს დამარცხდა, 1515 წელს ჩამოშორდა პოლიტიკურ ასპარეზს და ბერად აღიკვეცა იაკობის სახელით.

## ლიტერატურა
კატეგორია:სამცხე-საათაბაგოს ათაბაგები
კატეგორია:გარდაცვლილი 1516
კატეგორია:ჯაყელები
ავადჰარის ქედი

**ავადჰარა**, **აუადჰარა** — ქედი საქართველოში, გუდაუთის მუნიციპალიტეტში. გაწოლილია მდინარე ავადჰარის მარცხენა ნაპირის გასწვრივ. წარმოადგენს კავკასიონის მთავარი წყალგამყოფის სამხრეთ განშტოებას. სიმაღლე ზღვის დონიდან 2000–2600 მ. აგებულია ლიასური თიხაფიქლებით. ქედის ფერდობები შემოსილია ნაძვნარ-სოჭნარ-წიფლნარით. ზემოთ სუბალპური ლიხი და მდელოებია.

## სქოლიო
კატეგორია:აფხაზეთის ავტონომიური რესპუბლიკის ქედები
ავადჰარა

**ავადჰარა**, **აუადჰარა** — მდინარე საქართველოში, აფხაზეთის ავტონომიურ რესპუბლიკაში, გუდაუთის მუნიციპალიტეტში. სათავე აქვს აფხაზეთის კავკასიონზე, აჟარის მთის სამხრეთ კალთაზე. სიგრძე 11 კმ, მდინარის აუზის ფართობი 38 კმ². მდინარე ლაშიფსეს მარჯვენა შენაკადი. ავადჰარის აუზში მინერალური სამკურნალო წყაროებია. ხეობაშია კურორტი ავადჰარა.

## სქოლიო
კატეგორია:აფხაზეთის ავტონომიური რესპუბლიკის მდინარეები
ავადჰარა (კურორტი)

** ავადჰარა**, *აუადჰარა* — კლიმატურ-ბალნეოლოგიური კურორტი აფხაზეთში, გუდაუთის მუნიციპალიტეტში. ავადჰარის ქედის სამხრეთ-დასავლეთ კალთაზე, მდინარე ავადჰარის ხეობაში. ზღვის დონიდან 1600 მ, გუდაუთიდან 75 კმ. გარშემორტყმულია ნაძვის, სოჭისა და წიფლის ტყით დაფარული მთებით. იცის გრილი ზაფხული და ზომიერად ცივი ზამთარი. დასახლება სეზონურია.

## სქოლიო
კატეგორია:გუდაუთის მუნიციპალიტეტის კურორტები
კონგო (მრავალმნიშვნელოვანი)

right|frame|
**კონგო** შეიძლება აღნიშნავდეს:

* კონგო (მდინარე) — მდინარე აფრიკაში.
* კონგოს რესპუბლიკა — სახელმწიფო აფრიკაში, საფრანგეთის ყოფილი კოლონია.
* კონგოს დემოკრატიული რესპუბლიკა, ყოფილი ზაირი — სახელმწიფო აფრიკაში, ბელგიის ყოფილი კოლონია.
* კონგო (ხალხი)
* კონგო (ენა)
* ჯგუფ ჯენესისის სიმღერა Congo, ალბომიდან Calling All Stations
ავადჰარა (წყალი)

**ავადჰარა** — სამკურნალო მინერალური წყალი აფხაზეთში (მდინარე ავადჰარის ხეობა). ქ. გაგრიდან 90 კმ, ზღვის დონიდან 1650 მ, „ ავადჰარის“ წყაროები მცირე დებიტიანია (0,02-0,05 ლ/წმ) და დაბალი ტემპერატურა აქვს (7-9&nbsp;°C). შეიცავს ნახშირმჟავა აირს (1,8 გ/ლ-მდე); განეკუთვნება ჰიდროკარბონატულ ნატრიუმ-კალციუმიან წყლებს. მინერალიზაცია — 2,4 გ/ლ. ბურღვის შედეგად ღრმა ჰორიზონტებიდან ამოყვანილია დიდი რაოდენობის მაღალმინერალიზებული (17,7 გ/ლ) სოდიანი წყალი. „ავადჰარის“ ტიპის წყლის ჯამური დებიტია 7 ლ/წმ (600 000 ლ/დღ.-ლ). ამოდის ლიასური ასაკის ფიქლებში ტექტონიკური ნაპრალებიდან, ერევა ვულკანური კერებიდან ამომავალ ნახშირმჟავა აირს და აგრესიული ხდება. ასეთ წყალსა და ქანებს შორის მიმდინარე რთული ფიზიკურ-ქიმიური პროცესების შედეგად წყალი მდიდრდება სოდითა და სხვა ნივთიერებებით. „ავადჰარა“ იხმარება კუჭ-ნაწლავის, ღვიძლის, შარდსადენი გზების, ნივთიერებათა ცვლისა და გულსისხლძარღვთა სისტემის დაავადებათა სამკურნალოდ.

## ლიტერატურა 
კატეგორია:ქართული მინერალური წყლები
In My Memory (ალბომი)

***In My Memory*** — ნიდერლანდელი დიჯეის, ტიესტოს პირველი სტუდიური ალბომი. ალბომში შესული სიმღერების ვოკალები არიან: ჯენ ჯონსტონი, ნიკოლა ჰიჩკოკი, კირსტი ჰავკშოუ და სუზან პალმერი. სიმღერა *Obsession* ჯანკი XL-ის პროდიუსერობით არის გამოშვებული. ალბომი შეიცავს 5 იმ სინგლს, რომელმაც გააუმჯობესა ტიესტოს კარიერა: Dallas 4PM, Flight 643, Obsession, Lethal Industry და Suburban Train. შემდგომში გამოშვებულმა რემიქს ალბომმა მიაღცია #12 ამერიკის ცხელ საცეკვავო კლუბურ მუსიკებში.

## სიმღერების სია 
### In My Memory 
# Magik Journey - 8:36
# Close To You - 5:02ლირიკა - ჯენ ჯონსტონი
# Dallas 4PM - 6:48
# In My Memory - 6:08ლირიკა - ნიკოლა ჰიჩკოკი
# Obsession - 9:10
# Battleship Grey - 4:18ლირიკა - კირსტი ჰავკშოუ
# Flight 643 - 9:05
# Lethal Industry - 6:49
# Suburban Train - 8:24
# Magik Journey - 10:50ტიესტოს ძველი სკოლის ტრანს მიქსი

### დამატებითი დისკი 
# Suburban Train - 8:52Way Out West Remix
# Sparkles - 7:57Starecase Remix
# 643 (Love's on Fire) - 7:38Quivver Dub
# 643 (Love's on Fire) - 8:57ლირიკა - სუზან პალმერი; Oliver Klein Vox Mix
# In My Memory - 8:03Airwave Instrumental
# Lethal Industry - 6:50Svenson & Gielen Remix
# 643 (Love's on Fire) - 7:02Oliver Lieb Instrumental
# Urban Train - 7:30Cosmic Gate Remix
# In My Memory - 8:07ლირიკა - ნიკოლა ჰიჩკოკი; V-One Remix
# Lethal Industry - 7:39Mauro Picotto Remix

## პერსონალი 
* *Magik Journey* კომპოზიტორ(ები)ი: გირტ ჰუინინკი
* *Obsession* კო-პროდიუსერ(ები)ი: ჯანკი XL
* *Suburban Train* კო-პროდიუსერ(ები)ი: რონალდ ვან გელდერენი
* *Sparkles (Starecase Remix)* პროდიუსერ(ები)ი: კორ ვიჯნემანი

## ჩარტები 
## მუსიკალური ვიდეოები 
* Sparkles
* Flight 643
* Lethal Industry
* Suburban Train

## რესურსები ინტერნეტში 
* *In My Memory * - Musicomh.com-ზე
* *In My Memory* - Last.fm-ზე

## სქოლიო 
კატეგორია:ტიესტოს ალბომები
კატეგორია:2001 წლის სადებიუტო ალბომები
ნიკოლა ტესლა

**ნიკოლა ტესლა** (  დ. 10 ივლისი, 1856, სოფ. სმილიანი, ახლანდ. ხორვატია — გ. 7 იანვარი 1943, ნიუ-იორკი) — სერბული წარმოშობის ამერიკელი ფიზიკოსი, ინჟინერი, გამომგონებელი ელექტრო- და რადიოტექნიკის სფეროში. დაიბადა ავსტრიის იმპერიაში, მღვდლის ოჯახში. სწავლობდა გრაცის უმაღლეს ტექნიკურ სასწავლებელსა და პარიზის უნივერსიტეტში (1875–1880). 1882 წლამდე მუშაობდა ბუდაპეშტის ტელეგრაფის კომპანიაში, 1882–1885 წლებში — ტომას ალვა ედისონის ელექტროტექნიკის კომპანიაში, ჯერ პარიზში, ხოლო 1884 წელს აშშ-ში გადასვლის შემდეგ — ნიუ-იორკში. 1887 წელს ნიუ-იორკში დააარსა ელექტროტექნიკის საკუთარი ლაბორატორია და შექმნა ორფაზიანი ცვლადი დენის პირველი გენერატორი.

1888 წელს (იტალიელი ფიზიკოსის, გალილეო ფერარისისგან დამოუკიდებლად) მკაცრი სამეცნიერო აღწერა მისცა მბრუნავი მაგნიტური ველის მოვლენებს. იმავე წელს პატენტები მიიღო მრავალფაზიანი ცვლადი დენის საშუალებით ელექტროენერგიის გადაცემის სისტემისა და მრავალფაზიანი ელექტრული მანქანების (ასინქრონულ ელექტროძრავზე და სხვ.) გამოგონებაზე. ორფაზიანი სისტემის გამოყენებით, რომელსაც ნიკოლა ტესლა ყველაზე ეკონომიურად თვლიდა, აშშ-ში ჩაეშვა რიგი სამრეწველო ელექტროდანადგარები, მ.შ. ნიაგარის ჰიდროელექტროსადგური (1895). 1889–1895 წლებში დაკავებული იყო მაღალი სიხშირისა და მაღალი ძაბვის დენის შესწავლით. გამოიგონა მაღალსიხშირული გენერატორებისა (მ.შ. ინდუქტორული ტიპის) და მაღალვოლტიანი მაღალსიხშირული ტრანსფორმატორების (ე.წ. ტესლას ტრანსფორმატორი, 1891) პირველი ნიმუშები; პირველმა აჩვენა მაღალსიხშირული დენის ფიზიოლოგიური ზემოქმედება.

1896—1905 წლებში იკვლევდა ელექტროენერგიის უსადენოდ გადაცემის შესაძლებლობას; ამ შრომებმა მნიშვნელოვანი გავლენა მოახდინეს რადიოტექნიკის განვითარებაზე. 1899 წელს კოლორადო-სპრინგზში მოაწყო ლაბორატორია 60-მეტრიანი კოშკ-ანძით, რათა შეესწავლა ჭექა-ქუხილის განმუხტვა და ატმოსფერული ელექტრობა. ექსპერიმენტების მსვლელობისას აღმოაჩინა დედამიწის ელექტრომაგნიტურ ველში „მდგარი ტალღების“ არსებობა, რომლებსაც შეუძლია ელექტრული ენერგიის გადაცემა მნიშვნელოვან მანძილზე; საკუთარი აღმოჩენა წარმოაჩინა თავისავე კონსტრუირებული მძლავრი „გამაძლიერებელი გადამცემის“ დახმარებით (გადაცემის სიშორემ 48 კმ შეადგინა).

საკუთარ გამოგონებებზე 300-მდე პატენტი მიიღო (მათ შორისაა — ელექტრული მრიცხველი, სიხშირესაზომი, ელექტროძრავების კონსტრუქციების, რადიომიმღებების, ორთქლის ტურბინების რიგი გაუმჯობესებები). 1917 წელს შეიმუშავა წყალქვეშა ნავების რადიოაღმოჩენის სისტემა (პირველი რადიოლოკატორი). დაჯილდოებულია ელიოტ კრესონის (1894), ტომას ედისონის (1916), ჯონ სკოტის (1934) მედლებით. ტესლას სახელი ეწოდა მაგნიტური ინდუქციის საზომ ერთეულს.

## რესურსები ინტერნეტში 
* ნიკოლა ტესლას მუზეუმი 
* ტესლა, დავიწყებული ამერიკელი მეცნიერი 
* ტესლას ევროპული წლები 
* 
* 
* 
* NikolaTesla.fr  - 1000-ზე მეტი დოკუმენტი ტესლას შესახებ

## სქოლიო
კატეგორია:სერბი გამომგონებლები
კატეგორია:ამერიკელი გამომგონებლები
კატეგორია:ამერიკელი ფიზიკოსები
კატეგორია:ანტი-გრავიტაცია
კატეგორია:ნიუ-იორკში გარდაცვლილები
Just Be

***Just Be*** — ტიესტოს მეორე სტუდიური ალბომი, რომელიც გამოიცა 2004 წლის აპრილს. ალბომში შესული სიმღერების ვოკალებს ასრულებენ: BT, კირსი ჰავკშოუ და მეთიუ ჰეილსი. ასევე ალბომში არის Adagio for Strings-ის სამუელ ბარბერსის ვერსია. ალბომის სინგლებია Love Comes Again, Traffic, Just Be და Adagio for Strings

## სიმღერების სია 
### Just Be 
# Forever Today   - 11:59
# Love Comes Again   		- 8:06ვოკალი - BT
# Traffic   	  	  	- 5:24
# Sweet Misery   	- 7:29ვოკალი - ჯოანა ლოიდი
# Nyana   	  	  	- 6:42
# UR   	Matt Hales 	  	- 5:56ვოკალი - მითიუ ჰეილსი
# Walking On Clouds   	- 7:23ვოკალი - კირსტი ჰავკშოუ
# A Tear In The Open   	  	  	- 9:22
# Just Be   	- 8:39ვოკალი - კირსტი ჰავკშოუ
# Adagio for Strings   	  	  	- 7:23

### Just Be - Press Kit 
# Just Be (ალბომი)   	  	- 78:47
# Press Photos   	  	
# Love Comes Again (ვიდეო)   	  	- 3:23
# Tiësto In Concert (DVD)   	  	- 3:20:00

### Bonus Disc Avex Asia Inc. 
# Traffic   	  	- 2:55რადიო მონტაჟი
# Traffic   	  	- 6:59ორიგინალური მიქსი
# Traffic   	  	- 7:35მაქს წალდერის რემიქსი
# Traffic   	  	- 7:41დიჯეი მონტანას მონტაჟი
# Love Comes Again   	  	- 3:16რადიო მონტაჟი
# Love Comes Again   	  	- 7:23მარკ ნორმანის რემიქსი
# Lethal Industry   	  	- 6:39დიჯეი რიჩარდის & ჯონი ბესის რემიქსი

### Limited Edition DVD Kontor Records 
# Nyana (ვიდეო)   	  	
# Traffic   	  	
# Love Comes Again (ვიდეო)   	  	
# ინტერვიუ & ფოტოები   	  	
# Traffic    	  	- 7:47დიჯეი მონტანას სრული ხანგრძლივობის მონტაჟი
### Limited Edition Dance Planet 
# Love Comes Again (ვიდეო)   	  	- 3:23
# Traffic (ვიდეო)   	  	- 2:58

## მუსიკალური ვიდეოები 
* Love Comes Again
* Traffic
* Nyana
* Just Be
* Adagio for Strings

## პერსონალი 
* *A Tear In The Open* ვოკალი *Vocal Planet*-სგან სპეკტრასონიკსისგან.
* *Forever Today* კომპოზიტორ(ები)ი: გირტ ჰუინინკი & დანიელ სტივარტი
* *Love Comes Again* პროდიუსერ(ები)ი: BT
* *Traffic* ნიმუში *Psykofuk*-დან სინ დისონისგან
* *Sweet Misery* კომპოზიტორ(ები)ი: დან მუკალა, ჯოანა ლოიდი & ჯონ ინგოლბი
* *A Tear In The Open* კომპოზიტორ(ები)ი: მეთიუ ჰეილსი, მაიკლ შერჩენი & ნაომი სტრიემერი
* *Walking On Clouds* პროდიუსერ(ები)ი:: ჯოშ გაბრიელი & კირსტი ჰავკშოუ
* *A Tear In The Open* კომპოზიტორ(ები)ი: გირტ ჰუინინკი & დანიელ სტივარტი
* *Just Be* კომპოზიტორ(ები)ი: ჯუდი ტზუკი, ჯეიმზ ვილტშაირი & კირსტი ჰავკშოუ
* *Adagio for Strings* კომპოზიტორ(ები)ი: სამუელ ბარბერი

## ჩარტები 
## იხილეთ აგრეთვე
* Just Be: Remixed

## რესურსები ინტერნეტში 
* *Just Be* - CDUniverse.com-ზე
* *Just Be * - Dancemusic.about.com-ზე
* *Just Be * - Play4me.com.au-ზე
* *Just Be-ს მუსიკალური ვიდეო * - DJTiesto.org-ზე

## სქოლიო 
კატეგორია:ტიესტოს ალბომები
კატეგორია:2004 წლის ალბომები